CONVOCATORIA POSTO DE TRABALLO DE DIRECTIVO CON RANGO DE ALTO CARGO
ADMINISTRACIÓN LOCAL — Provincial — Deputación Provincial (Persoal, oposicións, 18/01/2016)

A Presidenta, en virtude das facultades que lle confire a normativa local vixente, dita a seguinte “Na Relación de postos de traballo de persoal directivo da Deputación Provincial de Pontevedra, incluída nos orzamentos para o exercicio 2016, figura un posto de director/a do Servizo de Mobilidade, como persoal directivo profesional con rango de alto cargo. A proposta do deputado delegado do Servizo de Mobilidade, considerando los informes de Recursos Humanos, Intervención e Secretaría Xeral, de conformidade có establecido no artigo 33 e seguintes da Lei 2/2015 de 29 de abril, de Emprego Público de Galicia, artigo 13 do Real decreto lexislativo 5/2015 de 30 de outubro, polo que se aproba o texto refundido da Lei do Estatuto Básico do Empregado Público, artigo 32 bis da lei 5/1985, Reguladora das bases de réxime local, introducido polo número doce do artigo primeiro da Lei 27/2013, de 27 de decembro, de racionalización e sustentabilidade da Administración Local, artigo 51 e seguintes do Real decreto 364/1995, de 10 de marzo, polo que se aproba o Regulamento xeral de ingreso do persoal, no uso das atribucións delegadas pola Presidenta RESOLVO aprobar a convocatoria do posto de traballo de director do Servizo de Mobilidade, que se rexerá polas seguintes: Esta convocatoria ten por obxecto cubrir un posto de traballo de carácter directivo con rango de alto cargo mediante o sistema de libre designación e cuxas características especifícanse a continuación: — Denominación do posto: director do Servizo de Mobilidade — Subgrupo: A1 — Nivel: 29 — Retribución bruta anual: 57.895,12 € Segundo se establece na relación de postos de traballo de persoal directivo, publicada no Boletín Oficial da Provincia de 30 de decembro de 2015, a provisión do referido posto está reservada a persoal funcionario e laboral fixo das Administracións Públicas. Neste senso e para o caso de que resultase seleccionado un laboral este non poderá exercer as funcións reservadas na lei a funcionarios públicos en tanto non se estableza no regulamento orgánico que o posto directivo pode ser desempeñado por persoal laboral. Poderán participar neste proceso selectivo os funcionarios de carreira e laborais fixos das Administracións Públicas, calquera que sexa a súa situación administrativa, excepto os suspensos en firme namentres dure a suspensión, que reúnan os seguintes requisitos: a) Ter a nacionalidade española, sen prexuízo do disposto no artigo 57 do Real decreto lexislativo 5/2015, do 30 de outubro, pola que se aproba o texto refundido da Lei do Estatuto Básico do Empregado Público, a respecto do acceso ó emprego público de nacionais doutros estados. b) Ter cumpridos os dezaseis anos de idade e non exceder a idade máxima de xubilación forzosa. c) Posuír a capacidade funcional para o desempeño das tarefas habituais do posto ó que aspira, non padecer enfermidade nin estar afectado por ningunha limitación física ou psíquica incompatible co desempeño das correspondentes funcións. d) Non estar separado/a mediante expediente disciplinario do servizo de calquera Administración pública ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario do que estivese separado ou inhabilitado. No caso de ser nacional doutro estado, non atoparse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ó emprego público. e) Ter a condición de funcionario de carreira ou laboral fixo das Administracións Públicas (segundo o artigo 34.1 da Lei 2/2015, de 29 de abril, de emprego público de Galicia, en relación co artigo 4 do mesmo texto legal) do grupo A, subgrupo A1, e estar en posesión do título de enxeñeiro. Todos os requisitos esixidos no apartado anterior deberán posuílos os aspirantes o día que remate o prazo para presentar as solicitudes e conservalos, polo menos, ata a data do seu nomeamento.3.1. Recibidas as solicitudes de participación e a documentación que debe acompañalas, darase traslado das mesmas ó órgano técnico de valoración da idoneidade dos aspirantes.3.2. O órgano técnico estará composto polos seguintes membros: — O Secretario da Deputación Provincial de Pontevedra. — A xefa de Servizos administrativos de Mobilidade. — A xefa do Servizo de Recursos Humanos e Formación.3.3. A función do órgano técnico consistirá na elaboración dun informe relativo ó cumprimento polos aspirantes dos requisitos esixidos para o desempeño do posto ó que optan, que se remitirá ó deputado delegado de Mobilidade xunto coas instancias e a documentación presentada, con identificación individualizada de aqueles aspirantes que reúnan os requisitos de idoneidade esixidos na presente convocatoria.3.4. O deputado delegado de Mobilidade realizará a proposta de nomeamento ó órgano competente, a favor dalgún dos candidatos que foron considerados idóneos polo órgano técnico. Esta proposta deberá argumentar a elección efectuada en atención ós méritos alegados polos aspirantes, dándose prioridade a aqueles que garden relación directa coa materia e facultades do posto que se convoca.3.5. O obxecto de dar maiores garantías ó procedemento de cobertura, o deputado delegado de Mobilidade en función do desenvolvemento do proceso e das solicitudes presentadas, e atendendo ós criterios de designación, reservase expresamente a posibilidade de concertar entrevistas cos aspirantes considerados idóneos polo órgano técnico para a exposición do proxecto e ata un máximo de catro.3.6. Á vista da correspondente proposta, o deputado delegado en materia de persoal procederá á súa designación ou, de ser o caso, a declaración do posto deserto.4.1. A selección levarase a cabo en atención ós principios de mérito e capacidade e a criterios de idoneidade, competencia profesional e experiencia.4.2. Para acreditar á idoneidade se terán en conta os seguintes méritos: — Posuír a capacidade funcional para o desempeño do posto, habendo exercido funcións de dirección, xerencia ou coordinación de servizos de infraestruturas ou mobilidade en calquera das Administracións Públicas durante un período mínimo de tres anos. — Ter desempeñado funcións de xestión e asesoramento no sector público en materia de infraestruturas durante un período mínimo de tres anos. — Estar en posesión do permiso de conducir tipo B, e estar en disposición de realizar os desprazamentos necesarios para o desenvolvemento das actividades propias do posto.4.3. Para efectuar a selección terase en conta o curriculum, os méritos acreditados e a elaboración dun proxecto de dirección e organización do Servizo de Mobilidade. Para a elaboración deste proxecto as persoas interesadas poderán obter información na páxina web da Deputación e na relación de postos de traballo adscritos a ese Servizo publicada no BOPPO de 30 de decembro de 2015.4.4. Na valoración do curriculum terase en conta: a) Os coñecementos académicos adquiridos b) A formación relacionada coas funcións a desempeñar. c) A experiencia profesional en atención á natureza, complexidade e nivel responsabilidade dos postos desempeñados, sempre que garde relación co contido e funcións do posto convocado. d) O proxecto de dirección e organización do Servizo de Mobilidade.5.1. As persoas interesadas en participar neste procedemento selectivo deberán presentar no Rexistro da Deputación Provincial de Pontevedra o modelo de solicitude, acompañada da seguinte documentación: a) D. N. I. ou documento que acredite a nacionalidade. b) Fotocopia dos títulos académicos e curriculum vitae no que consten os coñecementos específicos, formación, experiencia profesional e demais méritos relacionados co posto de traballo convocado. c) Proxecto de dirección e organización do Servizo de Mobilidade. Igualmente, poderá presentarse a solicitude e demais documentos no xeito establecido no artigo 38 da Lei 30/1992 de 26 de novembro, LRX-PAC O modelo de solicitude pódese descargar na páxina web da Deputación.5.2. Para acreditar os servizos prestados na Administración Pública, poderá aportarse a correspondente certificación expedida polo organismo correspondente ou copia compulsada. No caso de ter que acreditar servizos prestados na empresa privada, deberá presentarse certificado da vida laboral expedido polo Instituto Nacional da Seguridade Social, contratos de traballo e informe ou certificado onde consten as tarefas realizadas. No caso de servizos prestados por conta propia, deberá achegarse a documentación acreditativa da alta en Actividades Económicas e no réxime especial de Traballadores autónomos o Mutualidade correspondente.5.3. A xustificación documental aportada realizarase mediante fotocopias có texto “é copia do orixinal”, subscrito pola persoa solicitante, que se responsabiliza da súa veracidade, sen prexuízo de que a persoa seleccionada deba presentar os orixinais para o seu cotexo antes do seu nomeamento. Os méritos alegados e non probados segundo se indica no parágrafo anterior non se terán en conta. O prazo de presentación é de 15 días hábiles, contados a partir do seguinte a aquel en que se publique o anuncio da convocatoria no BOPPO.6.1. A Presidenta ditará Resolución de nomeamento da persoa designada no prazo máximo dun mes, contado dende a finalización do prazo de presentación das solicitudes.6.2. A Resolución farase pública no taboleiro de anuncios, na páxina web da Deputación de Pontevedra e no BOPPO.6.3. A persoa proposta disporá dun prazo de 3 días hábiles, a contar dende o seguinte a aquel en que se faga pública a Resolución, para presentar no Servizo de Recursos Humanos e Formación a seguinte documentación e tomar posesión do cargo: a) Certificación de nacemento expedida no Rexistro civil correspondente b) Fotocopia debidamente compulsada do título académico esixido para o ingreso c) Certificado médico, sen prexuízo dun posterior recoñecemento d) Declaración xurada de non estar separado do servizo das administracións públicas nin estar incurso nalgunha das causas de incapacidade ou incompatibilidade determinadas na lexislación vixente e) Número da Seguridade Social f) Certificado do número de conta bancaria 6.4. Se dentro do prazo indicado, e salvo os casos de forza maior, non presentase a documentación requirida ou no reunise os requisitos esixidos, o candidato proposto non poderá ser nomeado ou contratado.6.5. No caso de que o candidato seleccionado fose funcionario de carreira en servizo activo, de acordo co establecido no artigo 87 c) do Real decreto lexislativo 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público e artigo 167 d) da Lei 2/2015, de 30 de abril, do emprego público de Galiza, pasará á situación administrativa de servizos especiais na Administración de orixe polo desempeño dun posto de traballo asimilado no seu rango administrativo a altos cargos.6.6. No caso de que o candidato seleccionado sexa persoal laboral fixo estarase o disposto na lexislación laboral e o convenio colectivo de aplicación da Administración de orixe.6.7. O cesamento neste posto directivo poderase producir por causas obxectivas vinculadas a unha avaliación negativa do desempeño, á perda da confianza ou a graves e continuadas dificultades de integración no equipo directivo, apreciadas polo deputado delegado da área de Mobilidade do que dependa directamente ou por quen lle substitúa de producirse un cambio na estrutura organizativa. Ao persoal removido recoñeceránselle análogas garantías ás previstas nesta lei para o persoal funcionario que cesa en postos de traballo provistos polo procedemento de libre designación. No caso de que o directivo teña contrato laboral de alta dirección, lle serán de aplicación as regras específicas para a extinción deste tipo de contrato.6.8. O directivo estará suxeito a avaliación periódica conforme aos criterios de eficacia e eficiencia, responsabilidade pola súa xestión e control de resultados con relación aos obxectivos que lle foran fixados. O resultado desta avaliación determinará: a) A continuidade no posto que desempeñe. b) A contía da parte variable da retribución.6.9. O persoal directivo, xa sexa funcionario de carreira ou laboral fixo, queda suxeito ao réxime disciplinario previsto para o persoal funcionario.6.10. O persoal directivo estará sometido á normativa de incompatibilidades do persoal ó servizo das Administracións Públicas, e n outras normas estatais ou autonómicas que resulten de aplicación.6.11. Ademais, tal e como sinala a disposición adicional decimo quinta da Lei de Bases de Réxime Local, respecto ás incompatibilidades e declaracións de actividades e bens dos Directivos locais, o réxime establecido no artigo 75.7 desta Lei será de aplicación ó persoal directivo local que, conforme ao previsto no artigo 5.2 da Disposición Adicional Segunda do RDL 5/2015, de 29 de outubro, polo que se aproba o TREBEP, desempeñen nas Entidades locais postos que foran provistos mediante libre designación en atención ao carácter directivo das súas funcións ou á especial responsabilidade que asuman. O exercicio do cargo queda sometido a observancia dos seguintes principios: a) Interese xeral: servirán con obxectividade ós intereses xerais. b) Integridade: actuarán coa debida dilixencia e sen incorrer en risco de conflitos de intereses. c) Obxectividade: adoptarán as súas decisións ó marxe de calquera factor que exprese posicións persoais, familiares, corporativas, ou calquera outra que poidan estar en colisión con este principio. d) Transparencia e responsabilidade: adoptarán as súas decisións de xeito transparente e serán responsables das consecuencias derivadas da súa adopción. e) Austeridade: xestionarán os recursos públicos con eficiencia e racionalización o gasto. Contra a presente convocatoria e as súas bases, que esgotan a vía administrativa, poderá interpoñerse recurso contencioso administrativo ante o Xulgado do Contencioso Administrativo no prazo de dous meses contados a partir do día seguinte ó da súa publicación, de conformidade có artigo 46 da Lei 29/1998 de 13 de xullo, reguladora da Xurisdición Contencioso-administrativa, e con carácter previo, recurso potestativo de reposición ante o mesmo órgano que o ditou, no prazo dun mes, contado a partir do día seguinte ó da súa notificación, ou calquera outro recurso que estime procedente (artigos 116 e 117 da Lei 30/1992, de 26 de novembro). A bases desta convocatoria publicarase no boletín oficial da provincia, no taboleiro de anuncios e na páxina web da Deputación Provincial de Pontevedra.” O que lle comunico para seu coñecemento, cumprimento e demais efectos. Pontevedra, 13 de xaneiro de 2016.—O secretario.